ร้านอยู่ชั้นล่างสุด ในบริเวณศูนย์อาหาร เดอะมอลล์ บางกะปิ ทำพื้นที่ตรงนี้ใหม่ เลยมีร้านอาหารน่าลองเพิ่มมาเยอะ  สำหรับร้านราเมน HonAji น่าจะเปิดเมื่ออาทิตย์ก่อน  เพราะเคยเห็นเห็นตั้งแต่ยังทำร้านไม่เสร็จ

ราคาราเมนถือว่าไม่แพง เริ่มต้นที่ 68 - 99 บาท (เช็คบิล ค่าอาหารจะมีบวก vat 7% ด้วย แต่ไม่มีค่า sc) 

เมนูราเมนมี 4 แบบ โชวยุ ราเมน 68฿, มิโสะราเมน 90฿, ชิเซน มาราเมน 95฿, ทงคตสึ ราเมน 99฿

ไปกินมา 2 ครั้ง 2 คน ก็ซ้ำแต่ โชวยุ ราเมน เพราะชอบรสชาติน้ำซุปกำลังอร่อยมาก ไม่ใสแจ๋วแบบของฮะจิบัง 

ส่วนทงคตสึ ราเมน เพื่อนกินแต่แบบนี้ ชิมแล้วอร่อย ไม่เลี่ยนเท่าทงคตสึ ราเมนที่ดัง ๆ อย่างบังคาระ หรือยามาโกย่า (แต่ถ้าใครชอบแบบข้นหนัก ก็คงบอกว่าของร้านนี้เบาไป) ส่วนตัวพอโตอายุมากขึ้นแล้ว เรากินซุปทงตคสึ แบบข้นมาก เค็มมาก ไม่ไหวแล้ว มันเลี่ยนเกินกินไม่หมด

พอมาเจอน้ำซุปราเมนของ HonAji เลยชอบมาก มันอยู่ตรงกลาง คือ ไม่ใส ไม่ข้นเกิน ราคาก็ดีด้วย

ไป 2 ครั้ง กินเกลี้ยงตลอด  เกี๊ยวซ่าที่นี่เราเฉย ๆ ค่ะ  ส่วนอีกอย่างที่แนะนำให้สั่งเพิ่ม คือ หมูชาชู 3 แผ่น 45 บาท อร่อย บาง ๆ นุ่ม ๆ 

สรุป ไว้ไปลองเมนูอื่น ๆ บ้าง ????